S-107/2010

Mál þetta höfðaði lögreglustjórinn í Borgarnesi með ákæru 8. febrúar 2010 á hendur ákærða, F-kk-þgf I-kk-þgf G-kk-þgf, kt. …, Grashaga 22 á Selfoss. Málið var dómtekið 7. apríl 2010.

Í ákæruskjali segir að málið sé höfðað gegn ákærða fyrir umferðarlagabrot og brot á lögum um ávana- og fíkniefni, en ákærða er gefið að sök „að hafa miðvikudaginn 4. júní 2008, ekið bifreiðinni PJ-394, ófær um að stjórna henni örugglega vegna neyslu ávana- og fíkniefna sem bönnuð eru samkvæmt lögum um ávana- og fíkniefni eða reglugerðum samkvæmt þeim (magn amfetamín í blóði 270 ng/ml) frá Skagaströnd áleiðis til Grindavíkur, og með 106 km hraða á klukkustund á vegkafla á Vesturlandsvegi á móts við Bjarnadalsá, þar sem leyfður hámarkshraði er 90 km á klukkustund, þar sem lögreglan stöðvaði aksturinn, og fyrir að hafa miðvikudaginn 4. júní 2008 haft í fórum sínum 1,00 grömm af amfetamíni, sem hann faldi í buxnavasa og lögreglan fann við leit á honum eftir að hann var handtekinn og 19,00 grömm af amfetamíni, sem lögreglan fann liggjandi á jörðinni við bifreiðina PJ-394 (undir vinstra afturdekki), og talið er að tilheyri ákærða.

Telst þetta varða við 2. mgr. 37. gr., 1. mgr., sbr. 2. mgr., 45. gr. a., sbr. 100. gr. umferðarlaga nr. 50/1987 með síðari breytingum og 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. umferðarlaga. Þá er þess krafist að ákærði verði dæmdur til greiðslu alls sakarkostnaðar.“

Ákærði hefur fyrir dómi skýlaust játað að hafa framið þau brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Af hálfu ákæruvaldsins hafa ekki verið gefnar viðhlítandi skýringar á þeim óhæfilega drætti sem varð á saksókninni en mál þetta er sáraeinfalt. Þetta fer í bága við meginreglu sakamálaréttarfars um hraða málsmeðferð, sbr. 171. gr. laga nr. 88/2008, og er í andstöðu við 70. gr. stjórnarskrárinnar og 1. mgr. 6. gr. mannréttindasáttmála Evrópu, sbr. lög nr. 62/1994. Hefur þetta áhrif við úrlausn málsins.

Samkvæmt sakavottorði ákærða hefur hann frá árinu 2005 hlotið þrjá dóma og tvisvar sinnum gengistu undir lögreglustjórasátt fyrir brot gegn almennum hegningarlögum, lögum um ávana og fíkniefni og umferðarlögum. Ákærði hlaut síðast dóm 18. nóvember 2008, meðal annars fyrir að hafa í átta skipti ekið undir áhrifum ávana- og fíkniefna. Var refsing ákveðin 950.000 króna sekt og sviptingu ökuréttar í þrjú ár og tíu mánuði.

Brot þau sem ákærði hefur verið sakfelldur fyrir með dómi þessum voru framin fyrir uppkvaðningu dómsins 18. nóvember 2008. Ber því að tiltaka refsingu ákærða sem hegningarauka samkvæmt reglum 78. gr. almennra hegningarlaga. Að öllu virtu þykja hvorki efni til að gera ákærða frekari refsingu né sviptingu ökuréttar en gert var með nefndum dómi.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti lögreglu og ákvörðun dómsins um þóknun verjanda, sem ákveðin eru að meðtöldum virðisaukaskatti, svo sem greinir í dómsorði. Jafnframt verður ákærða gert að greiða ferðakostnað verjandans.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærða, F-kk-þgf I-kk-þgf G-kk-þgf, er ekki gerð refsing í málinu.

Kröfu ákæruvaldsins um sviptingu ökuréttar er hafnað.

Ákærði greiði 247.277 krónur í sakarkostnað, þar með talin þóknun verjanda ákærða, S-kk-ef A-kk-ef S-kk-ef, hæstaréttarlögmanns, 100.400 krónur, og ferðakostnað verjandans 40.874 krónur.

B-kk-nf B-kk-nf